sagorsarker/bangla-wikipedia huggingface dataset:
ডোক্কা উমারভ

ডোকু খামাতোভিচ উমারভ বা ডোক্কা উমারভ বা ডোক্কা আবু উমর ছিলেন উত্তর ককেশাসের একজন চেচেন যোদ্ধা ও ককেশাস আমিরাতের প্রতিষ্ঠাতা। বৃহত্তর উত্তর ককেশাসে বিদ্রোহের নেতা হওয়ার আগে তিনি ১৯৯০ ও ২০০০ এর দশকে চেচনিয়ার উভয় যুদ্ধে একজন প্রধান সামরিক ব্যক্তিত্ব। তিনি বিদ্রোহী জীবনে বেশিরভাগ দক্ষিণ-পশ্চিম চেচনিয়া, ইঙ্গুশেটিয়া ও জর্জিয়া সীমান্তের কাছাকাছি অঞ্চল জুড়ে সক্রিয় ছিলেন। ২০০৭ সালে রুশ আধিপত্যকে অস্বীকার করে মুসলিম অধ্যুষিত ককেশাস অঞ্চলে ককেশাস আমিরাত প্রতিষ্ঠার ঘোষণা দেন।
১৯৯০ এর দশকের শেষের দিকে রাশিয়ার বিরুদ্ধে চেচনিয়ার প্রথম যুদ্ধের পর যুদ্ধের নায়ক হিসেবে মোভলাদি উদুগভের মর্যাদা তাকে চেচেন প্রজাতন্ত্রের নিরাপত্তা মন্ত্রীর পদ গ্রহণ করতে সহায়তা করে। ২০০৬ ও ২০০৭ এর মধ্যে তার পূর্বসূরি শেখ আব্দুল হালিমের মৃত্যুর পর উমারভ চেচেন প্রজাতন্ত্রের ইচকেরিয়ার অস্বীকৃত সরকারের ইচকেরিয়ার রাষ্ট্রপতি হন। তখন উমরভ চেচেন জাতীয়তাবাদে বিশ্বাসী ছিলেন। এরপর তিনি জাতীয়তাবাদী ধারণা ত্যাগ করেন উত্তর ককেশাস অঞ্চলে একটি আমিরাত প্রতিষ্ঠার ঘোষণা দেন। যা ককেশাস আমিরাত নামে পরিচিত।
২০১০ সালে উমারভ অকার্যকরভাবে আমির থেকে পদত্যাগ করেন এবং আসলামবেক ভাদালভকে ককেশাস আমিরাতের নতুন আমির হিসেবে নিযুক্ত করেন। কিন্তু এর পরই তিনি একটি বিবৃতি জারি করে পূর্বের ঘোষণা বাতিল করেন এবং বলেন যে, আগের ঘোষণাটি বনোয়াট ছিল এবং তিনি তার পদে থাকবেন চেচেন যু্দ্ধের পর থেকেই রাশিয়া উমারভকে শীর্ষ সন্ত্রাসী নেতা ঘোষণা করে গোটা ককেশাস অঞ্চলে হন্য হয়ে খুঁজে বেড়ায়। ২০০৯ সাল থেকে তিনি রাশিয়ায় কয়েকটি হামলার দায়িত্ব নিয়েছেন। এসবের মধ্যে উল্লেখযোগ্য হল, ২০১০ সালে মস্কোর মেট্রোতে বোমা হামলা এবং ২০১১ সালে ডোমোদেডোভো আন্তর্জাতিক বিমানবন্দরে বোমা হামলা।
২০১২ সালে উমারভ তার অনুসারীদের রাশিয়ার বেসামরিক লক্ষ্যবস্তুর উপর আক্রমণ বন্ধ করার নির্দেশ দেন। ২০১৩ সালের জুলাই মাসে তিনি এই স্থগিতাদেশের সমাপ্তি ঘোষণা করেন এবং ককেশাস ও তার বাইরে ২০১৪ সোচি অলিম্পিকের আয়োজনে জোরপূর্বক বাধা দেওয়ার জন্য ইসলামি বিদ্রোহীদের প্রতি আহ্বান জানান। ২০১১ সালে জাতিসংঘের নিরাপত্তা পরিষদের আল-কায়েদা ও তালেবান বিষয়ক নিষেধাজ্ঞা কমিটি উমারভকে আল-কায়েদা ও তালেবানের সাথে জড়িত ব্যক্তিদের তালিকায় যুক্ত করে।
২০১৪ সালের ১৮ মার্চ ককেশাস আমিরাত -সম্পর্কিত ইসলামি ওয়েবসাইট কাভকাজ সেন্টারে উমারভের মৃত্যুর খবর দেওয়া হয়। তবে এতে কোন বিশদ বিবরণ দেয়নি এবং বলা হয় যে, ককেশাস আমিরাতের হাই কমান্ড দ্বারা তার মৃত্যু নিশ্চিত করা হয়েছে। তার জায়গায় ককেশাস আমিরাতের সিনিয়র শরিয়া বিচারক আলী আবু মুহাম্মাদকে আমির ঘোষণা করা হয়, যিনি ইউটিউবে পোস্ট করা একটি ভিডিওতে আনুষ্ঠানিকভাবে উমারভের মৃত্যুর বিষয়টি নিশ্চিত করেন। কাভকাজ সেন্টারে পোস্ট করা একটি প্রতিবেদন অনুসারে, ২০১৩ সালের ৬ আগস্ট উমারভকে বিষ প্রয়োগ করা হয়ে এবং ২০১৩ সালের সেপ্টেম্বরে তিনি মারা যান। ২০১৭ সালের ২৫ সেপ্টেম্বর রুশ মিডিয়া জানায় যে, উমারভের মৃতদেহ সম্ভবত ইঙ্গুশেটিয়ার একটি দুর্গম পাহাড়ি এলাকায় দাফন করা হয়েছে
মার্কোস সেনেসি

মার্কোস নিকোলাস সেনেসি বারোন (, ; জন্ম: ১০ মে ১৯৯৭; মার্কোস সেনেসি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব বোর্নমাথ এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৭ সালে, সেনেসি আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
মার্কোস নিকোলাস সেনেসি বারোন ১৯৯৭ সালের ১০ই মে তারিখে আর্জেন্টিনার কোনকোর্দিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
সেনেসি আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ৪ ম্যাচে অংশগ্রহণ করেছেন।
২০২২ সালের ৫ই জুন তারিখে, ২৫ বছর ও ২৬ দিন বয়সে, বাম পায়ে ফুটবল খেলায় পারদর্শী সেনেসি এস্তোনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬২তম মিনিটে রক্ষণভাগের খেলোয়াড় লিসান্দ্রো মার্তিনেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৫–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে সেনেসি সর্বমোট ১ ম্যাচে অংশগ্রহণ করেছেন।
বেঙ্গল ন্যাচারাল হিস্ট্রি মিউজিয়াম

বেঙ্গল ন্যাচারাল হিস্ট্রি মিউজিয়াম হল পশ্চিমবঙ্গের দার্জিলিং-এর একটি যাদুঘর, যেটিতে প্রচুর প্রাকৃতিক নিদর্শন এবং জীবাশ্ম রয়েছে। জাদুঘরটিতে ১১০ টি প্রজাতির ডিম, ৩৫ টি প্রজাতির সাপ এবং ৫৭ টি প্রজাতির মাছ সহ ৪০০ প্রজাতির পাখির ৮২০ টি নমুনা রয়েছে।
বেঙ্গল ন্যাচারাল হিস্ট্রি মিউজিয়ামটি ১৯০৩ সালে ভারতের তৎকালীন গভর্নর-জেনারেল জর্জ ন্যাথানিয়েল কার্জনের নির্দেশে লয়েড বোটানিক্যাল গার্ডেনের প্রাঙ্গনে একটি ছোট জাদুঘর হিসাবে প্রতিষ্ঠিত হয়েছিল। ক্রমবর্ধমান দর্শনার্থী ও ক্রমবর্ধমান সংগ্রহের কারণে, জাদুঘরটি ১৯১৫ সালে তার বর্তমান অবস্থানে স্থানান্তরিত হয়েছিল এবং বেঙ্গল ন্যাচারাল হিস্ট্রি মিউজিয়াম ১৯২৩ সালে আনুষ্ঠানিকভাবে গঠিত হয়। প্রাথমিকভাবে জাদুঘরটি ১৯২৩ সাল থেকে ১৯৭৬ সাল পর্যন্ত বেঙ্গল ন্যাচারাল মিউজিয়াম সোসাইটি দ্বারা পরিচালিত হয়েছিল। পরে এটি পশ্চিমবঙ্গ বন বিভাগের কাছে হস্তান্তর করা হয়েছিল।
বারাউনি জংশন রেলওয়ে স্টেশন

বারাউনি জংশন রেলওয়ে স্টেশন (স্টেশন কোড BJU) ভারতীয় রেল এর পূর্ব মধ্য রেল এর সোনপুর রেলওয়ে বিভাগ এর একটি রেলওয়ে স্টেশন। এটি ভারতের বিহার রাজ্যের বেগুসরাই জেলার বারাউনিতে অবস্থিত।
ফেব্রুয়ারী ২০১২ সালে, ভারতীয় রেলওয়ে একটি রেলওয়ে স্টেশন ডেভেলপমেন্ট কর্পোরেশন (RSDC) স্থাপনের পরিকল্পনা করেছিল যেটি বাণিজ্যিক ব্যবসার জন্য রেস্তোরাঁ, শপিং এলাকা এবং ফুড প্লাজা তৈরি ও বিকাশের মাধ্যমে মুজাফফরপুর জংশন সহ প্রধান রেলওয়ে স্টেশনগুলির উন্নতিতে কাজ করবে এবং যাত্রীদের সুবিধার উন্নতি করবে। .
উপলভ্য প্রধান সুবিধাগুলি হল অপেক্ষা কক্ষ, কম্পিউটারাইজড রিজার্ভেশন সুবিধা এবং গাড়ি পার্কিং। স্টেশন চত্বরে যানবাহন প্রবেশ করতে দেওয়া হয়। স্টেশনটিতে STD/ISD/PCO টেলিফোন বুথ, টয়লেট, চা স্টল, ফলের স্টল, দুগ্ধের স্টল, খাবারের স্টল এবং বইয়ের স্টল রয়েছে।
বারাউনি জংশনে 9টি প্ল্যাটফর্ম রয়েছে। প্ল্যাটফর্মগুলি ফুট ওভারব্রিজের (এফওবি) সাথে আন্তঃসংযুক্ত। এতে দুটি ফুট ওভারব্রিজ রয়েছে। এই স্টেশনে আরেকটি ফুট ওভারব্রিজ তৈরি করা হবে। প্ল্যাটফর্ম নং 1 এখানে শীঘ্রই পুনর্নির্মাণ করা হবে।
ইলেকট্রিক লোকো শেড, বারাউনি হল একটি ইঞ্জিন শেড যা ভারতীয় রেলওয়ের বৈদ্যুতিক লোকোমোটিভগুলির জন্য লোকোমোটিভ রক্ষণাবেক্ষণ এবং মেরামতের সুবিধা, ভারতের বিহারের পূর্ব মধ্য রেলওয়ে জোনের বেগুসরাই জেলার বারাউনিতে অবস্থিত। এটি সোনপুর রেলওয়ে বিভাগের অধীনে পড়ে। এটি বিহারের প্রথম বৈদ্যুতিক লোকোমোটিভ রক্ষণাবেক্ষণ শেড। 
প্রধানমন্ত্রী নরেন্দ্র মোদি ২০১৯ সালের সেপ্টেম্বরে লোকোমোটিভ শেডের উদ্বোধন করেছিলেন। এটি 2,500 লোকোমোটিভ মিটমাট করতে পারে। উদ্বোধনের সময় এর প্রাথমিক ক্ষমতা ছিল ৫৫টি লোকোমোটিভ, বর্তমানে ১০৬টি লোকোমোটিভ রয়েছে। 
বারাউনি জংশনের নিকটতম বিমানবন্দরগুলি হল
ইমরান উসমানি

মুহাম্মদ ইমরান আশরাফ উসমানি (জন্ম: ২৩ মার্চ ১৯৭০) একজন পাকিস্তানি ইসলামি পণ্ডিত ও ইসলামি অর্থনীতিবিদ। তিনি মিজান ব্যাংকের শরিয়া সুপারভাইজরি বোর্ডের গ্রুপ প্রধান ও ভাইস চেয়ারম্যান এবং ইসলামি ব্যাংকিং পণ্যের গবেষণা ও পণ্য উন্নয়ন, শরিয়া-সম্মত ব্যাংকিং-এর উপদেষ্টা এবং শরিয়া অডিট ও কমপ্লায়েন্স তত্ত্বাবধানের জন্য দায়ী। তিনি তাকি উসমানির জ্যেষ্ঠ ছেলে।
ইমরান উসমানি ১৯৭০ সালের ২৩ মার্চ করাচিতে জন্মগ্রহণ করেন। তিনি ১৯৮৮ সালে বেফাকুল মাদারিসিল আরাবিয়া পাকিস্তানের অধীনে দারুল উলুম করাচি থেকে দাওরায়ে হাদিস পাশ করেন। করাচি বিশ্ববিদ্যালয় থেকে অর্থনীতি, রাষ্ট্রবিজ্ঞানে স্নাতক এবং আরবি ও ইসলামিক স্টাডিজে স্নাতকোত্তর শেষ করেন। একই বিশ্ববিদ্যালয় থেকে তিনি ইসলামি অর্থনীতিতে এম.ফিল. ও পিএইচডি সম্পন্ন করেছেন। পাশাপাশি তিনি সিন্ধু মুসলিম আইন কলেজ থেকে এলএলবি এবং দারুল উলুম করাচি থেকে ৩ বছরের জন্য ইসলামিক আইনশাস্ত্রের বিশেষায়িত কোর্স সম্পন্ন করেছেন।
তিনি উসমানি অ্যান্ড কো (প্রা.) লিমিটেডের সিইও এবং এই প্রতিষ্ঠানের শরিয়া অ্যাডভাইজারস বোর্ডের সভাপতি। এছাড়াও তিনি যেসব প্রতিষ্ঠানে দায়িত্ব পালন করছেন:
তার প্রকাশিত গ্রন্থ:
বুড়িচং আনন্দ পাইলট সরকারি উচ্চ বিদ্যালয়, কুমিল্লা

বুড়িচং আনন্দ পাইলট সরকারি উচ্চ বিদ্যালয় হচ্ছে বাংলাদেশের কুমিল্লা জেলার বুড়িচং উপজেলায় অবস্থিত একটি উচ্চ মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২০ সালে। 
১৯১৪ সালে কুমিল্লা জেলার শিক্ষার মান বৃদ্ধির উদ্দেশ্যে মিডল স্কুল (এম. ই.) প্রতিষ্ঠার মাধ্যমে বিদ্যালয়টির যাত্রা শুরু হয়। ১৯২০ সালে বিদ্যালয়টি মাধ্যমিক বিদ্যালয়ে উন্নীত হয়। ১৯২৫ সালে কলকাতা বিশ্ববিদ্যালয় -এর অধীনে ম্যাট্রিকুলেশন পরীক্ষায় অংশ নেওয়ার পাশাপাশি বিদ্যালয়ের নাম পরিবর্তন করে "বুড়িচং আনন্দ উচ্চ বিদ্যালয়" রাখা হয়। তৎকালীন শিক্ষানুরাগী ব্যক্তি শ্রী আনন্দ ভট্টাচার্যের প্রতি সম্মান রেখেই "আনন্দ" নাম যোগ করা হয়। ১৯৮৬ সালে বিদ্যালয়টি জাতীয়কৃত হলে নাম পরিবর্তিত হয়ে "বুড়িচং আনন্দ পাইলট সরকারি উচ্চ বিদ্যালয় উচ্চ বিদ্যালয়" হয়।
বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়ে শুধুমাত্র একটি শিফট পরিচালিত হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
শাহদাব আকবর চৌধুরী লাবু

শাহদাব আকবর চৌধুরী লাবু বা লাবু চৌধুরী একজন বাংলাদেশী রাজনীতিবিদ ও একাদশ জাতীয় সংসদ সদস্য। তিনি ২০২২ সালের ৫ নভেম্বর অনুষ্ঠিত ফরিদপুর-২ আসনের উপনির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
একাদশ জাতীয় সংসদ নির্বাচনে ফরিদপুর-২ আসনে বাংলাদেশ আওয়ামী লীগের মনোনয়নে সৈয়দা সাজেদা চৌধুরী সংসদ সদস্য নির্বাচিত হয়েছিলেন। ২০২২ সালের ১১ সেপ্টেম্বর তার মৃত্যুতে আসনটি শূন্য হয়। একই বছর ২৬ সেপ্টেম্বর ঐ আসনে উপনির্বাচনের তফসিল ঘোষণা করে নির্বাচন কমিশন। ৫ নভেম্বর অনুষ্ঠিত নির্বাচনে ৬৮ হাজার ৮১২ ভোট পেয়ে লাবু চৌধুরী সংসদ সদস্য নির্বাচিত হন। তিনি ১৫ নভেম্বর সংসদ সদস্য হিসেবে শপথ পাঠ করেন। উল্লেখ্য, লাবু চৌধুরী প্রয়াত সৈয়দা সাজেদা চৌধুরীর ছোট ছেলে। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
গভর্নমেন্ট ল্যাবরেটরি হাই স্কুল, কুমিল্লা

গভর্নমেন্ট ল্যাবরেটরি হাই স্কুল, কুমিল্লা হচ্ছে বাংলাদেশের কুমিল্লা জেলার কুমিল্লা সদর দক্ষিণ উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬৭ খ্রিষ্টাব্দে।
১৯৬৩ সালে কুমিল্লা জেলার শিক্ষার মান বৃদ্ধির উদ্দেশ্যে একটি বিদ্যালয় প্রতিষ্ঠার উদ্যোগ নেওয়া হয়। ১৯৬৭ সালে বিদ্যালয়টি পূর্ণাঙ্গ রূপে কার্যক্রম শুরু করে। অবশেষে সরকারি টিচার্স ট্রেনিং কলেজ, কুমিল্লার ল্যাবরেটরি হিসেবে আত্মপ্রকাশ ঘটে গভর্নমেন্ট ল্যাবরেটরি হাই স্কুলের।
বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়ে শুধুমাত্র একটি শিফট পরিচালিত হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
ফেডারেল সুপ্রিম কাউন্সিল

ফেডারেল সুপ্রিম কাউন্সিল () হলো সংযুক্ত আরব আমিরাতের সর্বোচ্চ সাংবিধানিক কর্তৃপক্ষ, সর্বোচ্চ আইন প্রণয়ন ও নির্বাহী সংস্থা। এটি সাধারণ নীতি স্থাপন করে এবং ফেডারেল আইন অনুমোদন করে। সংবিধানে নির্ধারিত পাঁচটি ফেডারেল কর্তৃপক্ষের ক্রমানুসারে এটি প্রথম ফেডারেল কর্তৃপক্ষ: ফেডারেল সুপ্রিম কাউন্সিল, ফেডারেল রাষ্ট্রপতি এবং ফেডারেল উপরাষ্ট্রপতি, ফেডারেল মন্ত্রিসভা, ফেডারেল জাতীয় কাউন্সিল, ফেডারেল বিচার বিভাগ।
১৯৭১ সালে সংযুক্তির পর ফেডারেল সুপ্রিম কাউন্সিল আমিরাতের ছয়জন শাসককে নিয়ে গঠিত যারা সংযুক্ত আরব আমিরাতের সংবিধানে স্বাক্ষর করেছিলেন। এটি আবুধাবির আমির শেখ জায়েদ বিন সুলতান আল নাহিয়ানকে সংযুক্ত আরব আমিরাতের রাষ্ট্রপতি নির্বাচিত করে এবং একটি ফেডারেল মন্ত্রিসভা নির্বাচিত করে। ২৩ ডিসেম্বর ১৯৭১-এ রাস আল খাইমাহ আমিরাত ইউনিয়নে যোগদানের অনুরোধ জানিয়ে কাউন্সিলকে একটি চিঠি পাঠায়। কাউন্সিল অনুরোধে সম্মত হয় এবং রাস আল-খাইমাহ ১০ ফেব্রুয়ারি ১৯৭২ এ ইউনিয়নে যোগদান করে।
ফেডারেল সুপ্রিম কাউন্সিল প্রতি বছর চারবার মিলিত হয় এবং এর সভাগুলি প্রায়শই অনানুষ্ঠানিক ভিত্তিতে হয় এবং বোর্ডের মিটিংয়ে অংশ নেয়, যার মধ্যে ফেডারেশনের আমিরাতের সাতজন শাসক বা যারা তাদের অনুপস্থিতিতে তাদের আমিরাতে কাজ করেন তাদের সমন্বয়ে। কাউন্সিলের রেজুলেশনে প্রত্যেকের একটি ভোট আছে।
ইউনিয়নের সুপ্রিম কাউন্সিলের নিম্নলিখিত কাজ রয়েছে:
ফেডারেল সুপ্রিম কাউন্সিল প্রতিটি আমিরাতের সাতজন শাসক নিয়ে গঠিত:
সি. ভি. আনন্দ বোস

সিভি আনন্দ বোস ইন্ডিয়ান অ্যাডমিনিস্ট্রেটিভ সার্ভিসের (আইএএস) একজন প্রাক্তন কর্মকর্তা। তিনি পশ্চিমবঙ্গের ২২তম রাজ্যপাল।
আনন্দ ১৯৫১ সালের ২ জানুয়ারি কেরলের কোট্টায়মে জন্মগ্রহণ করেন।
আনন্দ বোস ১৯৭৭ ব্যাচের কেরল ক্যাডার আইএএস কর্মকর্তা। তিনি ভারতের কেন্দ্রীয় সরকার ও রাজ্য সরকারে বিভিন্ন গুরুত্বপূর্ণ পদে কাজ করেছেন। তিনি কেরলের মুখ্যমন্ত্রীর সচিব, জেলা শাসক, বিশ্ববিদ্যালয়ের উপাচার্যসহ বিভিন্ন দায়িত্ব পালন করেছেন। তিনি ভারত সরকারের বিভিন্ন প্রকল্পে যুক্ত ছিলেন। কাজ করেছেন মেঘালয় সরকারের উপদেষ্টা হিসেবেও। ইংরেজি, হিন্দি ও মালয়ালম ভাষায় তার দক্ষতা রয়েছে। তিনি প্রায় ৪০টি বইয়ের রচয়িতা। তিনি ২৯টি জাতীয় ও আন্তর্জাতিক পুরস্কার পেয়েছেন। শিক্ষাজীবনে ১৫টি স্বর্ণপদকসহ তিনি ১০০টির বেশি পদক লাভ করেন। স্টেট ব্যাঙ্ক অব ইন্ডিয়ার প্রবেশনারি অফিসার হিসেবে প্রথম চাকরিতে কলকাতাতেই তিনি কর্মজীবন শুরু করেছিলেন।
২০২২–২৩ ভারত পুরুষ ক্রিকেট দলের নিউজিল্যান্ড সফর

ভারত পুরুষ ক্রিকেট দল ২০২২ সালের নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।
টি২০আই সিরিজে ভারত ১–০ ব্যবধানে জয়ী হয়। ওডিআই সিরিজে নিউজিল্যান্ড ১–০ ব্যবধানে জয়লাভ করে।
তৃতীয় টি২০আই ম্যাচের আগে নিউজিল্যান্ডের টি২০আই দলে মার্ক চ্যাপম্যানকে যোগ করা হয়। ২০২২ সালের ২৩ নভেম্বর ভারতের হয়ে ওডিআই সিরিজে কুলদীপ সেন ও শাহবাজ আহমেদের অংশগ্রহণ না করা নিশ্চিত করা হয়।
ওল্ড ফার্ম

ওল্ড ফার্ম হল স্কটিশ ফুটবল ক্লাব সেল্টিক এবং রেঞ্জার্সের সম্মিলিত নাম, যে দুটিই গ্লাসগোতে অবস্থিত। দুটি ক্লাব এখন পর্যন্ত স্কটল্যান্ডে সবচেয়ে সফল এবং জনপ্রিয় এবং তাদের মধ্যে প্রতিদ্বন্দ্বিতা স্কটিশ সংস্কৃতিতে গভীরভাবে গেঁথে গেছে। এটি স্কটল্যান্ডে রাজনৈতিক, সামাজিক এবং ধর্মীয় বিভাজন এবং সাম্প্রদায়িকতাকে প্রতিফলিত করেছে এবং অবদান রেখেছে।
ফলস্বরূপ, ফিক্সচারটি বিশ্বজুড়ে স্থায়ী আবেদন করেছে।
তাদের মধ্যে দুটি ক্লাব ১০৭টি স্কটিশ লিগ চ্যাম্পিয়নশিপ জিতেছে (৫৫টি নিয়ে রেঞ্জার্স এবং ৫২টি নিয়ে সেল্টিক), ৭৪টি স্কটিশ কাপ (৪০টি নিয়ে সেল্টিক এবং ৩৪টি নিয়ে রেঞ্জার্স), এবং এই দুই দল ৪৭টি স্কটিশ লিগ কাপ (২৭টি রেঞ্জার্স এবং ২০টি সেল্টিক) জিতেছে। তাদের ঊর্ধ্বগতিতে বাধা খুব কমই ঘটেছে, প্রধানত ১৯৪৬ থেকে ১৯৬৫ সাল পর্যন্ত দ্বিতীয় বিশ্বযুদ্ধের দুই দশকে যখন অন্য পাঁচটি ক্লাবই সিনিয়র লিগ জিতেছিল, এবং ১৯৮০-এর দশকের প্রথমার্ধে নতুন ফার্ম অফ অ্যাবারডিনের চ্যালেঞ্জের সাথে এবং ডান্ডি ইউনাইটেড । ১৯৮৫-৮৬ সিজন থেকে শুরু করে, ওল্ড ফার্মের একটি অর্ধেক প্রতি সিজনে স্কটিশ লীগ জিতেছে এবং ১৯৯৫-৯৬ এবং ২০১১-১২ এর মধ্যে ১৭টি সিজনের মধ্যে একটি বাদে সবকটি ক্লাবই শীর্ষ দুই স্থানে শেষ করেছে। ২০১০ এর দশকের গোড়ার দিকে, রেঞ্জার্স আর্থিক অসুবিধা সহ্য করে এবং এর হোল্ডিং কোম্পানি ২০১২ সালে বাতিল হয়ে যায় । পরবর্তীকালে, দলটিকে স্কটিশ লিগের নীচের (চতুর্থ) স্তরে প্রবেশের জন্য আবেদন করতে হয়েছিল, চারটি মৌসুমে শীর্ষ বিভাগে আরোহণ করে এবং ২০২০-২১ সালে আবার শিরোপা জিতেছিল (সেল্টিকরা মধ্যবর্তী নয়টি অভিযানের প্রতিটিতে চ্যাম্পিয়ন ছিল কিন্তু দশম দাবি করতে ব্যর্থ হয়েছে, যা ১৯৬০/৭০-এর দশকে তাদের দ্বারা সেট করা রেকর্ড এবং ১৯৮০/৯০-এর দশকে রেঞ্জারদের দ্বারা মিলে যাওয়া একটি রেকর্ডকে হারাতে পারে)। এই পরিস্থিতির ফলস্বরূপ, সেল্টিক সমর্থকদের একটি অনুপাত বজায় রাখে যে বর্তমান রেঞ্জার্স প্রাক-২০১২ ক্লাব থেকে আলাদা এবং পুরানো ফার্ম পরিচয়ের অধীনে প্রতিদ্বন্দ্বিতা আর বিদ্যমান নেই; পরিবর্তে, তারা (এবং প্রায়শই সেল্টিক নিজেই) প্রতিদ্বন্দ্বিতা বোঝাতে আরও সাধারণ শব্দ ""গ্লাসগো ডার্বি"" ব্যবহার করে।
সেল্টিক এবং রেঞ্জাররা একে অপরের সাথে ৪৩১ বার বড় প্রতিযোগিতায় খেলেছে: রেঞ্জার্স ১৬৮টি ম্যাচ জিতেছে, সেল্টিক ১৬২টি ম্যাচ, এবং ১০১টি ড্রতে শেষ হয়েছে।
গ্লাসগো এবং স্কটল্যান্ডের আশেপাশে ক্লাবগুলির বড় ফ্যান ঘাঁটি রয়েছে এবং স্কটল্যান্ড এবং উত্তর আয়ারল্যান্ড জুড়ে বেশিরভাগ শহরে এবং বিশ্বের অনেক শহরে সমর্থক ক্লাব রয়েছে। ২০০৫ সালে রেঞ্জার্স এবং সেল্টিকের উপস্থিতি অনুমান করা হয়েছিল প্রতি বছর স্কটিশ অর্থনীতিতে £১২০ মিলিয়ন মূল্যের।
গাস্তোন আভিলা

গাস্তোন লুসিয়ানো আভিলা (, ; জন্ম: ৩০ সেপ্টেম্বর ২০০১; গাস্তোন আভিলা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে বেলজীয় ক্লাব আন্টভের্প এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
গাস্তোন লুসিয়ানো আভিলা ২০০১ সালের ৩০শে সেপ্টেম্বর তারিখে আর্জেন্টিনার রোসারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ভাই এজেকিয়েল আভিলাও একজন ফুটবল খেলোয়াড়।
কামরুন্নেসা সরকারি বালিকা উচ্চ বিদ্যালয়

কামরুন্নেছা সরকারি বালিকা উচ্চ বিদ্যালয়, টিকাটুলী, ঢাকা বাংলাদেশের রাজধানী ঢাকার টিকাটুলিতে অবস্থিত একটি সরকারি মাধ্যমিক বিদ্যালয়। ১৯২৪ খ্রিষ্টাব্দে ইডেন কলেজের স্কুল শাখা আলাদা করার মাধ্যমে বিদ্যালয়টি প্রতিষ্ঠা লাভ করে। ঢাকার নবাব পরিবারের নবাবজাদী আখতার বানুর মা মিসেস কামরুন্নেছার নাম অনুসারে স্কুলটির নামকরণ করা হয়েছিল কামরুন্নেছা উচ্চ বিদ্যালয়।
মহম তারিক

মহম তারিক (জন্মঃ ১৯৯৭) পাকিস্তানের একজন নারী ক্রিকেটার যিনি পাকিস্তান জাতীয় নারী ক্রিকেট দলের হয়ে খেলেন, তিনি একজন ডান-হাতি দ্রুত-মধ্যম বোলার। তিনি আটটি মহিলাদের একদিনের আন্তর্জাতিক ম্যাচ এবং তিনটি মহিলাদের টুয়েন্টি২০ আন্তর্জাতিক ম্যাচ খেলেছেন ২০১৪ থেকে ২০১৭ সাল পর্যন্ত। জাতীয় ক্রিকেট দলে খেলা ছাড়াও মহম করাচি নারী ক্রিকেট দল, ওমর অ্যাসোসিয়েটস নারী ক্রিকেট দল, জরাই তরিকতি ব্যাংক লিমিটেড নারী ক্রিকেট দল এবং স্টেট ব্যাংক অব পাকিস্তানের নারী ক্রিকেট দলের হয়ে খেলেছেন।
২০২১ সালের জুন মাসে তিনি ওয়েস্ট ইন্ডিজের বিপক্ষে ম্যাচ খেলেন। ২০২১ সালের অক্টোবরে মহমের নাম ২০২১ মহিলা ক্রিকেট বিশ্বকাপ বাছাইপর্বতে (জিম্বাবুয়েতে অনুষ্ঠিত) আসে।
পিঠালি

পিটুলি বা পিঠালি "বা ম্যালোটাস নিউডিফ্লোরাস" (সমার্থক. "ট্রেভিয়া নুডিফ্লোরা" ) হল ইউফোরবিয়াসি পরিবারের সপুষ্পক উদ্ভিদের একটি প্রজাতি। অঞ্চলভেদে এটি ভেটুল, পিটালি, লাটিমগোটা, মেড্ডা, পিটুলি, পিটি কুমড়া বা পিন্ডালু নামে পরিচিত। এটি বাংলাদেশ, ভারত, পাকিস্তান, দক্ষিণ চীন, দক্ষিণ-পূর্ব এশিয়া, পশ্চিম ইন্দোনেশিয়া এবং ফিলিপাইনের স্থানীয় প্রজাতি। এটি একটি মাঝারি আকারের গাছ যা সাধারণত লম্বা হয়।
পদ্মাবতী (অশোকের পত্নী)

মহারাণী পদ্মাবতী মহান মৌর্য্য সম্রাট অশোকের তৃতীয় পত্নী ছিলেন। সম্রাট অশোকের উত্তরাধিকারী হিসেবে বিবেচিত কুণালের মাতা ছিলেন। এছাড়াও, তিনি সম্প্রতির দিদিমা ছিলেন। তবে, কুণাল অন্ধ হওয়ায় অশোক তার নাতি সম্প্রতিকে উত্তরাধিকারী ঘোষণা করেছিলেন। কুণালকে জন্ম দেয়ার পর অবশ্য তিনি বেশিদিন বাঁচেননি। কুণালকে পরবর্তীতে অশোকের অপর স্ত্রী মহারাণী দেবীর কাছে প্রতিপালনের উদ্দেশ্যে প্রেরণ করা হয়। খ্রিস্টপূর্ব ২৮০ খ্রিস্টাব্দে তার জন্ম হয়েছিল বলে বিশ্বাস করা হয়। অশোকের হিন্দুধর্ম পালনকালে পদ্মাবতী জৈন ধর্ম পালন করতেন। অশোকের দুই পত্নী থাকা অবস্থায় পদ্মাবতী রাণী ছিলেন। পদ্মাবতীর মৃত্যুর পর রাণী দেবী মহারাণী হন।
মো. আলমগীর

মো. আলমগীর (জন্ম: ৩ ফেব্রুয়ারি ১৯৬২) বাংলাদেশ সিভিল সার্ভিসের একজন অবসরপ্রাপ্ত কর্মকর্তা যিনি সর্বশেষ বাংলাদেশ নির্বাচন কমিশনের একজন নির্বাচন কমিশনার হিসেবে দায়িত্ব পালন করেছেন। ইতিপূর্বে তিনি নির্বাচন কমিশনের সিনিয়র সচিব এবং শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সচিব হিসেবে দায়িত্ব পালন করেন।
আলমগীর ১৯৬২ সালের ৩ ফেব্রুয়ারি মানিকগঞ্জের হরিরামপুর উপজেলায় জন্মগ্রহণ করেন। তিনি ঢাকা বিশ্ববিদ্যালয়ের অর্থনীতি বিভাগ থেকে ১৯৮২ সালে স্নাতক ও ১৯৮৩ সালে স্নাতকোত্তর ডিগ্রি লাভ করেন।
মো. আলমগীর ১৯৮৬ সালে বিসিএস প্রশাসন ক্যাডারে সহকারী কমিশনার হিসেবে চাকরিজীবন শুরু করেন। তিনি প্রশাসনের বিভিন্ন স্তরে কাজ করেছেন। তিনি প্রাথমিক শিক্ষা অধিদপ্তরের মহাপরিচালক, উপানুষ্ঠানিক শিক্ষা ব্যুরোর মহাপরিচালক, ঢাকা দক্ষিণ সিটি কর্পোরেশনের প্রশাসক এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের অতিরিক্ত সচিব ছিলেন। তিনি কারিগরি ও মাদ্রাসা শিক্ষা বিভাগের সচিব, নির্বাচন কমিশন সচিবালয়ের সচিব ও সিনিয়র সচিব হিসেবে দায়িত্ব পালন করেন। ২০২১ সালে তিনি সরকারি চাকরি থেকে অবসর লাভ করেন। 
আলমগীর সর্বশেষ বাংলাদেশের নির্বাচন কমিশনার হিসেবে দায়িত্ব পালন করেছেন।
ইসলামি আর্থিক প্রতিষ্ঠানের জন্য অ্যাকাউন্টিং এবং অডিটিং সংস্থা

ইসলামি আর্থিক প্রতিষ্ঠানের জন্য অ্যাকাউন্টিং এবং অডিটিং সংস্থা (এএওআইএফআই) একটি বাহরাইন ভিত্তিক অলাভজনক সংস্থা যা ইসলামি আর্থিক প্রতিষ্ঠান, এতে অংশগ্রহণকারী এবং সামগ্রিক শিল্পের জন্য শরিয়া মান বজায় রাখা এবং প্রচার করার জন্য প্রতিষ্ঠিত হয়েছিল। এটি এই শিল্পের উন্নতির জন্য বেশ কয়েকটি পেশাদার উন্নয়ন প্রোগ্রাম (বিশেষ করে ইসলামি আইনি হিসাবরক্ষক প্রোগ্রাম, পর্যবেক্ষক প্রোগ্রাম এবং ফরেনসিক অডিটিং প্রোগ্রাম) আয়োজন করেছে।
১৯৯০ সালের ২৬ ফেব্রুয়ারি আলজিয়ার্সে ইসলামী আর্থিক প্রতিষ্ঠানগুলি দ্বারা স্বাক্ষরিত অ্যাগ্রিমেন্ট অফ অ্যাসোসিয়েশন অনুসারে এটি প্রতিষ্ঠিত হয়েছিল। তারপর, ১৯৯১ সালের ২৭ মার্চ এটি বাহরাইনে নিবন্ধিত হয়েছিল। কেন্দ্রীয় ব্যাংক, ইসলামি আর্থিক প্রতিষ্ঠান, আর্থিক শিল্প ও ব্যাংকিং সহ এতে ৪৫ টিরও বেশি দেশের সদস্য রয়েছে। এটি তাদের জারি করা মানগুলির প্রয়োগের জন্য সমর্থন পেয়েছে, যেখানে এই মানগুলি আজ বাহরাইন এবং দুবাই আন্তর্জাতিক আর্থিক কেন্দ্র, জর্ডান, লেবানন, কাতার, সুদান এবং সিরিয়াতে নির্ভরশীল। অস্ট্রেলিয়া, ইন্দোনেশিয়া, মালয়েশিয়া, পাকিস্তান, সৌদি আরব এবং দক্ষিণ আফ্রিকার উপযুক্ত কর্তৃপক্ষ মান এবং প্রকাশনা থেকে প্রাপ্ত নির্দেশিকা জারি করেছে। 
এর সাংগঠনিক কাঠামোতে একটি সাধারণ সভা রয়েছে। সাথে একটি ট্রাস্টি বোর্ড এবং একটি অ্যাকাউন্টিং এবং অডিটিং স্ট্যান্ডার্ড বোর্ড রয়েছে যার প্রত্যেকটিতে পনের জন খণ্ডকালীন সদস্য, চারজন খণ্ডকালীন সদস্য নিয়ে গঠিত একটি শরীয়াহ কমিটি, একটি নির্বাহী কমিটি এবং একজন মহাসচিব যিনি পূর্ণ- টাইম এক্সিকিউটিভ এবং জেনারেল সেক্রেটারিয়েটের প্রধান।
এর উদ্দেশ্য হল:
এটি এই উদ্দেশ্যগুলিকে ইসলামি শরীয়তের বিধান অনুসারে সম্পাদন করে যা জীবনের সমস্ত দিকগুলির জন্য একটি ব্যাপক ব্যবস্থার প্রতিনিধিত্ব করে, যে পরিবেশে ইসলামি আর্থিক প্রতিষ্ঠানগুলি গড়ে উঠেছে তার সাথে সামঞ্জস্য রেখে। এই ক্রিয়াকলাপটি ইসলামি আর্থিক প্রতিষ্ঠানগুলির আর্থিক বিবৃতিগুলির ব্যবহারকারীদের এই প্রতিষ্ঠানগুলির সম্পর্কে উৎপাদিত তথ্যের উপর আস্থা বাড়ানো এবং এই ব্যবহারকারীদের ইসলামি আর্থিক প্রতিষ্ঠানগুলিতে তাদের তহবিল বিনিয়োগ বা জমা করতে এবং তাদের পরিষেবাগুলি ব্যবহার করতে উৎসাহিত করে।
কলম্বো আন্তর্জাতিক বইমেলা

কলম্বো আন্তর্জাতিক বইমেলা শ্রীলঙ্কার কলম্বো শহরের একটি বইমেলা। এটি প্রতি বছরের সেপ্টেম্বর মাসে বন্দরনায়েক স্মৃতি আন্তর্জাতিক সম্মেলন কেন্দ্রে অনুষ্ঠিত হয়। বইমেলাটি শ্রীলঙ্কার বই প্রকাশনী সংস্থার সম্মিলিত গোষ্ঠী "শ্রীলঙ্কা বুক পাবলিশার্স অ্যাসোসিয়েশন" আয়োজন করে। কলম্বো আন্তর্জাতিক বইমেলা শ্রীলঙ্কার সবচেয়ে বড়ো বইমেলা।
সুইডেন সংসদের অধ্যক্ষদের তালিকা

রাইখস্টাগের রাষ্ট্রপতি ( ) সুইডেনের সংসদের অধ্যক্ষ এবং সুইডিশ রিক্সডাগে তর্ক বিতর্কের সভাপতিত্ব/পরিচালনা করেন। রাইখস্ট্যাগের রাষ্ট্রপতি অস্থায়ী রাইখসভারওয়েজার হিসাবেও কাজ করেন  ডি. এইচ. রাষ্ট্রপ্রধান ( ) যখন রাজপরিবার সুইডেনে থাকে না।
রিক্সডগ-এর প্রেসিডেন্ট হল সুইডেনের সর্বোচ্চ পদমর্যাদার নির্বাচিত অফিস এবং সুইডেনের মৌলিক আইন অনুযায়ী, ১৯৭৪ সাল থেকে যখন সরকার গঠিত হয় তখন তিনি নতুন প্রধানমন্ত্রীর প্রস্তাবও করেন।
লাহোর আন্তর্জাতিক বইমেলা

লাহোর আন্তর্জাতিক বইমেলা হচ্ছে পাকিস্তানের দ্বিতীয় বৃহত্তম বইমেলা। মেলাটি বার্ষিকভাবে অনুষ্ঠিত হয় লাহোরের জোহর টাউনের এক্সপো সেন্টারে যেখানে প্রচুর বইপ্রেমী ভিড় করেন। লাহোর শহরের একটি অন্যতম গুরুত্বপূর্ণ অনুষ্ঠান হচ্ছে এই মেলা।
পাকিস্তানের লাহোর শহরটি একটি গুরুত্বপূর্ণ সাংস্কৃতিক কেন্দ্র হিসেবে পরিগণিত। প্রায় ১৫০টির বেশি স্টল থাকে এই বইমেলাতে যেখানে দেশী বিদেশী সব ধরনের বই পাওয়া যায়।
ফেডারেল শরিয়ত কোর্ট

ফেডারেল শরিয়ত কোর্ট (এফএসসি) হল ইসলামিক রিপাবলিক অব পাকিস্তানের একটি সাংবিধানিক আদালত, যা দেশের আইন শরিয়া আইন মেনে চলে কিনা তা পরীক্ষা করার এবং নির্ধারণ করার ক্ষমতা রাখে। ১৯৮০ সালে রাষ্ট্রপতি মুহাম্মদ জিয়া-উল-হকের সরকারের সময় আদালতটি প্রতিষ্ঠিত হয়। এটি ফেডারেল রাজধানী ইসলামাবাদে অবস্থিত। এটি ১৯৭৯ সালে প্রণীত হুদুদ অধ্যাদেশের অধীনে আপিলের শুনানি করে। এটি দেশের একমাত্র সাংবিধানিক কর্তৃপক্ষ যা পাকিস্তানের সংসদ কর্তৃক অনৈসলামিক আইন প্রণয়ন প্রতিরোধ করার জন্য ডিজাইন করা হয়েছে। এটি প্রধানত পাকিস্তানের নতুন বা বিদ্যমান আইন পরীক্ষা করার উপর দৃষ্টি নিবদ্ধ করে। যদি কোন আইন কুরআন, সুন্নাহ বা হাদিস লঙ্ঘন করে, তবে এটি তার প্রয়োগ নিষিদ্ধ করে। বিচারপতি ড. সৈয়দ মুহাম্মদ আনোয়ার বর্তমান ভারপ্রাপ্ত প্রধান বিচারপতি, যিনি ২০২২ সালের ১৬ মে শপথ নিয়েছেন।
এটি সুপ্রিম কোর্ট বা হাইকোর্টের কর্মরত বা অবসরপ্রাপ্ত বিচারকদের মধ্য থেকে বা হাইকোর্টের বিচারকদের যোগ্যতার অধিকারী ব্যক্তিদের মধ্য থেকে আদালতের প্রধান বিচারপতির পরামর্শে পাকিস্তানের রাষ্ট্রপতি কর্তৃক নিযুক্ত আটজন মুসলিম বিচারক নিয়ে গঠিত। ৮ জন বিচারকের মধ্যে ৩ জন উলামা হতে হবে যারা ইসলামী আইনে পারদর্শী। বিচারপতিরা ৩ বছরের জন্য পদে অধিষ্ঠিত হন, যা শেষ পর্যন্ত রাষ্ট্রপতি দ্বারা বাড়ানো হতে পারে।
এর সিদ্ধান্তের বিরুদ্ধে আপিলের জন্য সুপ্রিম কোর্টের শরীয়ত আপিল বেঞ্চ রয়েছে, যার মধ্যে সুপ্রিম কোর্টের ৩ জন মুসলিম বিচারপতি এবং রাষ্ট্রপতি কর্তৃক নিযুক্ত ২ জন উলামা রয়েছে৷ আইনের কোনো অংশ ইসলামি আইনের পরিপন্থী বলে ঘোষণা করা হলে সরকারকে যথাযথভাবে আইন সংশোধনের প্রয়োজনীয় পদক্ষেপ গ্রহণ করতে হবে।
আদালত ফৌজদারি আদালতের উপর পুনর্বিবেচনামূলক এখতিয়ার প্রয়োগ করে, হুদুদ মামলার সিদ্ধান্ত নেয়। আদালতের সিদ্ধান্ত উচ্চ আদালতের পাশাপাশি অধস্তন বিচার বিভাগের জন্য বাধ্যতামূলক। আদালত তার নিজস্ব কর্মী নিয়োগ করে এবং নিজস্ব পদ্ধতির নিয়ম তৈরি করে।
কেরকোয়ানে

কেরকুআনে বা কেরকুয়ানে ( , "কার্কওয়ান" ) উত্তর-পূর্ব তিউনিসিয়ার প্রাচীন পুনিক শহরের কেপ বনের কাছের একটি স্থান। কেরকাউন ছিল কার্থেজ, হ্যাড্রুমেটাম (আধুনিক সোসে ) এবং ইউটিকা সহ সবচেয়ে গুরুত্বপূর্ণ পুনিক শহরগুলির মধ্যে একটি। এই ফিনিশিয়ান শহরটি সম্ভবত প্রথম পুনিক যুদ্ধের সময়ে পরিত্যক্ত হয়েছিল ( BC) এবং রোমানদের দ্বারা পুনর্নির্মাণ করা হয়নি। এটি প্রায় ৪০০ বছর ধরে বিদ্যমান ছিল।
ইউনেস্কো ১৯৮৫ সালে কেরকাউনের পুনিক শহর এবং এর নেক্রোপলিসকে একটি বিশ্ব ঐতিহ্যবাহী স্থান হিসাবে ঘোষণা করে, অন্যান্য বিষয়ের মধ্যে উল্লেখ করে যে ধ্বংসাবশেষগুলি টিকে থাকা ফিনিসিও-পুনিক শহরের একমাত্র উদাহরণ।
কেরকাউন নামটি প্রত্নতাত্ত্বিকদের দেওয়া। প্রাচীনত্বে এর নামটি কোনো পরিচিত ঐতিহাসিক নথিতে সংরক্ষিত হয়নি।
কেরকোয়ানে নামটি একটি লিবিকো-বারবার শীর্ষস্থানীয় নাম যা বারবার কেকারকার "টু ওয়াল আপ" থেকে এসেছে, এ নামটি আলজেরিয়া এবং সাহিল অঞ্চলেও পাওয়া যায়।
কেরকাউন একটি ছোট শহর এবং এটি সম্ভবত ১২০০ জনের বেশি লোকের বাসস্থান ছিল না, যাদের বেশিরভাগই ছিল জেলে এবং কারিগর। অনেক মিউরেক্স খোলের উপস্থিতির উপর ভিত্তি করে, এটি মনে হবে যে শহরটি লবণ এবং "গারম" (একটি খাদ্য পণ্য) ছাড়াও বেগুনি রঞ্জক তৈরি করত।
শহরের খননকালে খ্রিস্টপূর্ব ৪র্থ ও ৩য় শতাব্দীর ধ্বংসাবশেষ ও মুদ্রা পাওয়া গেছে। স্থানটির চারপাশে যেখানে লেআউটটি স্পষ্টভাবে দৃশ্যমান, এখনও সেখানে অনেক বাড়ির দেয়াল দেখা যায় যাদের সম্মুখভাগে রঙিন কাদামাটি দৃশ্যমান।
পালং তুলাসার গুরুদাস সরকারি উচ্চ বিদ্যালয়, শরীয়তপুর

পালং তুলাসার গুরুদাস সরকারি উচ্চ বিদ্যালয় হচ্ছে বাংলাদেশের শরীয়তপুর জেলার শরীয়তপুর সদর উপজেলায় অবস্থিত একটি মাধ্যমিক বিদ্যালয়। এটি জেলার অন্যতম একটি সরকারি মাধ্যমিক বিদ্যালয় । বিদ্যালয়টি প্রতিষ্ঠিত হয়েছিলো ১৮৯৯ সালে।
নদীভাঙনের কারণে জমিদার শচীনাথ রায় চৌধুরীর পিতা গুরুদাস রায় চৌধুরী পালং থানার তুলাসার গ্রামে এসে বসবাস শুরু করেন। সেখানে শিক্ষার মান বৃদ্ধির উদ্দেশ্যে সেখানে তিনি একটি মিডল ইংলিশ স্কুল প্রতিষ্ঠা করেন। পিতার মৃত্যুর পর ১৮৯৯ সালে শচীনাথ রায় চৌধুরী তার পিতার নামে বিদ্যালয়টির নামকরণ করেন "তুলাসার গুরুদাস ইংরেজি উচ্চ বিদ্যালয় ।" সেই সময় বিদ্যালয়টির প্রধান শিক্ষক ছিলেন নবীন চন্দ্র চট্টোপাধ্যায় । পরে ১৯৮১ সালে বিদ্যালয়টি জাতীয়কৃত হলে নাম পরিবর্তিত হয়ে "পালং তুলাসার গুরুদাস সরকারি উচ্চ বিদ্যালয়" রাখা হয়।
বর্তমানে বিদ্যালয়টিতে শুধুমাত্র ছেলেদের অধ্যয়নের সুযোগ রয়েছে। এখানে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি দুইটি শিফটে পরিচালিত হয়। 
বিদ্যালয়ের প্রভাতি শাখার কার্যক্রম সকাল ৭ টা থেকে ১২ টা পর্যন্ত এবং দিবা শাখার কার্যক্রম ১২ টা থেকে বিকাল ৪ টা পর্যন্ত পরিচালিত হয় । 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের বাস্তবভিত্তিক শিক্ষা দানের জন্য রয়েছে ল্যাব। এসব ল্যাবে মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
ইসলামি উন্নয়ন ব্যাংক পুরস্কার

ইসলামি উন্নয়ন ব্যাংক পুরস্কার () সংক্ষেপে আইএসডিবি পুরস্কার () হলো সৌদি আরবের জেদ্দায় অবস্থিত ইসলামি উন্নয়ন ব্যাংক কর্তৃক ইসলামি অর্থনীতি, ব্যাংকিং এবং ফিনান্সে প্রভাবশালী অর্জনের জন্য প্রদত্ত একটি পুরস্কার। এটি বৈশ্বিক ইসলামি অর্থনীতিতে অবদানের জন্য প্রদত্ত সর্বোচ্চ পুরস্কার। জ্ঞান সৃষ্টিতে এবং ইসলামি অর্থনীতির দ্বারা পরিচালিত উদ্ভাবনী উন্নয়ন সমাধান বাস্তবায়নে অসামান্য অর্জনের জন্য পুরস্কারটি প্রশস্ত করা হয়েছে। বর্তমানে ২ ক্যাটাগরিতে এই পুরস্কার প্রদান করা হয়। যথা: ১. উন্নয়ন অর্জন, ২. জ্ঞান অবদান, প্রতিটি বিভাগে বিকল্প বছরের চক্রে ১ম, ২য় ও ৩য় স্থান অর্জনকারীদের পুরষ্কৃত করা হয়। ২০২২ সালে জ্ঞান অবদানে এই পুরস্কার প্রদান করা হয়, ২০২৩ সালে উন্নয়ন অর্জনে এই পুরস্কার প্রদান করা হবে।
উন্নয়ন অর্জন বিভাগে পুরস্কারের আর্থিক মূল্য যথাক্রমে: প্রথম স্থানের জন্য ১ লক্ষ ডলার বা ১ কোটি ২৭ লক্ষ টাকা, দ্বিতীয় স্থানের জন্য ৭০ হাজার ডলার বা ৮০ লক্ষ টাকা এবং তৃতীয় স্থানের জন্য ৫০ হাজার ডলার বা ৫১ লক্ষ টাকা।
জ্ঞান অবদান বিভাগে বিভাগে পুরস্কারের আর্থিক মূল্য যথাক্রমে: প্রথম স্থানের জন্য ৫০ হাজার ডলার বা ৫১ লক্ষ টাকা, দ্বিতীয় স্থানের জন্য ৩০ হাজার ডলার বা ৩০ লক্ষ টাকা, তৃতীয় স্থানের জন্য ২০ হাজার ডলার বা ২০ লক্ষ টাকা।
কল্কি ২৮৯৮ এডি

কল্কি ২৮৯৮ এডি ২০২৪ সালের ভারতীয় মহাকাব্যিক বৈজ্ঞানিক কল্পকাহিনী নির্ভর চলচ্চিত্র। যা নাগ অশ্বিন রচনা ও পরিচালনা করেছেন। বৈজয়ন্তী মুভিজের ব্যানারে প্রযোজনা করেছেন সি. অশ্বিনী দত্ত। ছবিটি একই সাথে তেলুগু এবং হিন্দি ভাষায় ধারণ করা হয়েছে। হিন্দু পৌরাণিক কাহিনী দ্বারা অনুপ্রাণিত একটি পোস্ট-অ্যাপোক্যালিপটিক বিশ্বের পটভূমিতে চিত্রধারণ করা হয়েছে। এতে অভিনয় করেছেন অমিতাভ বচ্চন, প্রভাস, দীপিকা পাড়ুকোন এবং দিশা পাটানি।
২০২০ সালের ফেব্রুয়ারিতে বৈজয়ন্তী মুভিজের ৫০ বছর পূর্তি উপলক্ষে ছবিটি ঘোষণা করা হয়েছিল। কোভিড-১৯ মহামারির কারণে চলচ্চিত্রটির নির্মাণ এক বছর বিলম্বিত হয়েছিল। ২০২১ সালের জুলাই মাসে হায়দ্রাবাদের রামোজি ফিল্ম সিটিতে নির্মিত একটি ভবিষ্যত সেটে চিত্রগ্রহণ শুরু হয়েছিল।
"কল্কি ২৮৯৮ এডি" ২৭ জুন ২০২৪-এ আইম্যাক্স, থ্রিডি এবং অন্যান্য ফিল্ম ফরম্যাটে বিশ্বব্যাপী প্রেক্ষাগৃহে মুক্তিপ্রাপ্ত হয়।
২০১৮ সালের জীবনীমূলক চলচ্চিত্র মহানতি-এর পরে, পরিচালক নাগ অশ্বিন আগস্ট ২০১৯-এ বলেছিলেন যে তিনি দীর্ঘদিন ধরে একটি মৌলিক গল্প এবং চিত্রনাট্য নিয়ে কাজ করছেন যা শীঘ্রই ফ্লোরে চলে যাবে। একই মাসে, বৈজয়ন্তী মুভিস সেই বছরের সেপ্টেম্বরে অশ্বিনের চলচ্চিত্র শুরু করার তাদের পরিকল্পনা প্রকাশ করে এবং ভিজ্যুয়াল শিল্পী, ডিজাইনার এবং লেখকদের প্রযোজনায় যোগ দেওয়ার জন্য আমন্ত্রণ জানায়।
বৈজয়ন্তী মুভিজ আনুষ্ঠানিকভাবে ফেব্রুয়ারি ২০২০ সালে ঘোষণা করেছিল যে অশ্বিনের সাথে তাদের পরবর্তী ছবিতে অভিনয় করবেন প্রভাস। এটি তাদের স্টুডিও প্রতিষ্ঠার ৫০ বছর পূর্তি করার উদ্দেশ্যে করা হয়েছে। ছবিটি প্রযোজনা করেছেন অশ্বিনের শ্বশুর সি. আসওয়ানি দত্ত।
চলচ্চিত্রটি প্রাথমিকভাবে ২০২২ সালে মুক্তির পরিকল্পনা করা হয়েছিল কিন্তু কোভিড-১৯ মহামারি কারণে উৎপাদন কাজে হয়। জুলাই ২০২২-এ, প্রযোজক দত্ত বলেছিলেন যে তারা অক্টোবর ২০২৩ অথবা জানুয়ারী ২০২৪-এ মুক্তির পরিকল্পনা করছেন। পরবর্তীতে মুক্তির তারিখ পিছিয়ে ৯ জুন ২০২৪ করা হয়।
ভারতের ২০২৪ সাধারণ নির্বাচন এর কারণে পুনরায় পিছিয়ে চলচ্চিত্রটি ২৭ জুন ২০২৪ তারিখে মুক্তি পায়। চলচ্চিত্রটি তেলুগু, হিন্দি, তামিল, মালয়ালম, কন্নড় এবং ইংরেজি ভাষায় মুক্তিপ্রাপ্ত হয়। এটি ভারতীয় সিনেমার ইতিহাসে তৃতীয় সর্বোচ্চ ওপেনার।
কেরকাউনের নেক্রোপলিস

কেরকাউনের নেক্রোপলিস একটি প্রাচীন কবরস্থান যা উত্তর-পূর্ব তিউনিসিয়ার পুনিক শহরের কেরকাউনের প্রায় উত্তর-পশ্চিমে অবস্থিত। নেক্রোপলিস সমুদ্রতীরবর্তী পাহাড়ে স্থাপিত খিলানগুলির একটি সিরিজ, চারটি প্রাথমিক কবর এবং আশেপাশের একটি সমাধিক্ষেত্র নিয়ে গঠিত। ১৯৮৫ সালে ইউনেস্কো কেরকোয়ান এবং এর নেক্রোপলিসকে একটি বিশ্ব ঐতিহ্যবাহী স্থান হিসাবে ঘোষণা করেছিল, কারণ "এটি ফিনিসিও-পুনিক শহরের একমাত্র উদাহরণ হিসাবে রয়ে গেছে।"
১৯২৯ সালে স্থানীয় একজন ইসলামিক স্কুলশিক্ষক এই নেক্রোপলিসটি আবিষ্কার করেছিলেন। এই স্কুলশিক্ষক সমাধিতে সমাধিস্থ সম্পদের একটি বড় ভাণ্ডার খুঁজে পেয়েছিলেন, যার মধ্যে সবচেয়ে মূল্যবানটি তিনি গুপ্তধন শিকারি এবং সংগ্রহকারীদের কাছে বিক্রি করেছিলেন। বিক্রিত গুপ্তধনের মধ্যে বিভিন্ন গয়না, সিরামিক এবং স্কারাব রত্ন ছিল। অন্ত্যেষ্টিক্রিয়ার অনেক বস্তু এবং খুব ভারী একটি বড় মৃৎপাত্র সমাধিতে ফেলে রাখা হয়েছিল। কিছু সময় পরে, স্কুল শিক্ষক তার সম্পদের উৎস একজন অনুসন্ধানকারী আইন কর্মকর্তার কাছে প্রকাশ করার আগে পর্যন্ত নেক্রোপলিসের আবিষ্কার আনুষ্ঠানিকভাবে নথিভুক্ত করা হয়নি। 
এরপর থেকে ঐতিহাসিক এবং প্রত্নতাত্ত্বিকদের দ্বারা এটি আরও খনন করা হয়েছে। উদ্ধারকৃত জিনিসপত্রের মূল্য অনেক কম ছিল, যা স্কুলশিক্ষকের লুটপাট এবং তার পরে কবর ডাকাতদের ছিনতাই থেকে অবশিষ্ট ছিল: হাড়, ডিম, বেদি, তাবিজ, ব্রোঞ্জের মুদ্রা, ক্ষুর, প্রসাধন সামগ্রী, অবসিডিয়ান এবং বেসাল্টের ধ্বংসাবশেষ এবং কানের দুল। ব্যতিক্রমগুলির মধ্যে রয়েছে একটি প্রাচীন গ্রীক সিগনেট রিং; একটি জ্যাসপার স্কারাব যা একটি পশুবাদী মিশরীয় দেবতাকে চিত্রিত করে; এবং বিরল সুগন্ধি ফ্লাস্কের একটি সেট, যা ফ্রান্সের গ্রাসে ফ্র্যাগনার্ড জাদুঘরের বলে দাবি করা হয়েছিল। নেক্রোপলিসটি থেকে আজ অবধি পাওয়া সবচেয়ে মূল্যবান রত্ন হলো একটি লাল রঙের সারকোফ্যাগাস যা একটি মহিলার আকৃতিতে একটি আচ্ছাদন যা দেবী ইশতার (Astarte), মৃতদের রক্ষাকারী বা তার উপাসকদের একজন হিসাবে চিহ্নিত। মহিলাটি একটি পোশাক পরিহিত এবং একটি পবিত্র মুকুট পরেন যা "পোলোস" নামে পরিচিত। তিনি লাল, নীল এবং হলুদ প্লাস্টারে আবৃত, এবং - তার পা বাদে - পুরোপুরি আবৃত। সারকোফ্যাগাসটি এখনও বিদ্যমান একমাত্র পরিচিত পিউনিক কাঠের খোদাইগুলির মধ্যে একটি হিসাবে মূল্যবান; এই কারণে, এটি আবিষ্কারের পরপরই মেরামতের জন্য সুইজারল্যান্ডের জুরিখে নিয়ে যাওয়া হয়। যখন সন্ধানের খবর ছড়িয়ে পড়ে, তখন তিউনিসিয়ার প্রেস দ্বারা খোদাই করা মহিলাটিকে "কেরকাউনের রাজকুমারী" বলে অভিহিত করা হয়েছিল। সারকোফ্যাগাস এখন কেরকাউন সাইট মিউজিয়ামে আছে।
ঝাঁটি ফিরকি

ঝাঁটি ফিরকি (বৈজ্ঞানিক নাম: "Aeromachus pygmaeus (Fabricius)") এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
ঝাঁটি ফিরকি এর প্রসারিত অবস্থায় ডানার আকার ২০-২২ মিলিমিটার দৈর্ঘের হয়।
এই প্রজাতি ভারত এর মহারাস্ট্র, আসাম থেকে অরুণাচল প্রদেশ, উত্তর-পূর্ব ভারত, বাংলাদেশ এবং মায়ানমার এর বিভিন্ন অঞ্চলে দেখা যায়।
পাকিস্তান সুপ্রিম কোর্ট

পাকিস্তান সুপ্রিম কোর্ট (; "আদালত-ই-উজমা পাকিস্তান") হলো ইসলামিক রিপাবলিক অব পাকিস্তানের সর্বোচ্চ আদালত। এটি পাকিস্তানের সংবিধানের সপ্তম খণ্ড অনুসারে প্রতিষ্ঠিত হয়। পাকিস্তানের আদালত ব্যবস্থায়, এটি আইনি ও সাংবিধানিক বিরোধের চূড়ান্ত সালিসের পাশাপাশি সাংবিধানিক আইনের চূড়ান্ত ব্যাখ্যাকারী। এর আধুনিক গঠনে সুপ্রিম কোর্টে পাকিস্তানের প্রধান বিচারপতি, ষোলজন বিচারপতি এবং দুজন "অ্যাডহককে" অন্তর্ভুক্ত করা হয়েছে, যারা তাদের যোগ্যতার ভিত্তিতে প্রধানমন্ত্রী কর্তৃক মনোনীত হওয়ার পরে রাষ্ট্রপতি তাদের নিয়োগ নিশ্চিত করে। তাদের অবসর নেওয়ার বয়স ৬৫ বছর, যদি না সুপ্রিম জুডিশিয়াল কাউন্সিলের দ্বারা পদত্যাগ বা অভিশংসনের মাধ্যমে তাদের মেয়াদ শেষ না হয়। ইসলামাবাদের রেড জোনে এর কার্যালয় অবস্থিত।
ইসলামি আদর্শ পরিষদ

ইসলামি আদর্শ পরিষদ (সিআইআই; () পাকিস্তানের একটি সাংবিধানিক সংস্থা, যা পাকিস্তান সরকার ও সংসদকে ইসলামি বিষয়ে আইনি পরামর্শ দেওয়ার জন্য দায়ী। এটি ১৯৬২ সালে আইয়ুব খান সরকারের অধীনে প্রতিষ্ঠিত হয়েছিল।
পরিষদের নিম্নলিখিত কাজ রয়েছে: 
যাইহোক, পরিষদ কর্তৃক পরামর্শ প্রদানের পূর্বে সরকার একটি আইন প্রণয়ন করতে পারে। পরিষদ একটি বার্ষিক অন্তর্বর্তী প্রতিবেদন জমা দেওয়ার জন্যও দায়ী, যা প্রাপ্তির ছয় মাসের মধ্যে সংসদ এবং "প্রাদেশিক" পরিষদে আলোচনা করা হয়।
প্রতিষ্ঠাকালে পরিষদটি ইসলামি আদর্শের উপদেষ্টা পরিষদ নামে পরিচিত ছিল। এর প্রথম নয়জন সদস্য ছিলেন:
বৈজয়ন্তী মুভিজ

বৈজয়ন্তী মুভিজ হল একটি ভারতীয় চলচ্চিত্র প্রযোজনা প্রতিষ্ঠান, যা ১৯৭৪ সালে সি. আসওয়ানি দত্ত দ্বারা প্রতিষ্ঠিত হয়েছিল । এটি তেলুগু সিনেমার সবচেয়ে বড় চলচ্চিত্র প্রোডাকশন হাউসগুলির মধ্যে একটি । বৈজয়ন্তী মুভিজ বিশেষ করে তার বড় বাজেটের প্রযোজনার জন্য পরিচিত যার সাথে শীর্ষস্থানীয় চলচ্চিত্র তারকা এবং প্রযোজনা মূল্যবোধ। এটি তেলুগু সিনেমার সবচেয়ে আইকনিক চলচ্চিত্রগুলির নির্মাণের জন্য কৃতিত্বপ্রাপ্ত। এটির সহযোগী প্রতিষ্ঠান, স্বপ্না সিনেমা এবং থ্রি অ্যাঞ্জেলস স্টুডিও অশ্বনী দত্তের কন্যা স্বপ্না দত্ত এবং প্রিয়াঙ্কা দত্ত দ্বারা পরিচালিত ।
আসওয়ানি দত্ত কে. বিশ্বনাথ পরিচালিত একটি সাদা-কালো চলচ্চিত্রের নির্বাহী প্রযোজক হিসেবে তার চলচ্চিত্র জীবন শুরু করেন। তিনি তার প্রিয় অভিনেতা এন টি রামা রাও (এনটিআর) এর সাথে একটি চলচ্চিত্র নির্মাণ করতে চেয়েছিলেন এবং তার সাথে যোগাযোগ করেছিলেন। এনটিআর দ্বারা নামকরণ করা, বৈজয়ন্তী মুভিজ ১৯৭৫ সালে সফল চলচ্চিত্র এডুরুলেনি মনীশি দিয়ে আসওয়ানি দত্তের মালিকানাধীনে নির্মাণ শুরু করে। প্রোডাকশন হাউসের লোগোতে এনটিআরের ভগবান শ্রী কৃষ্ণের ছবি রয়েছে, যার হাতে একটি শঙ্খ এবং তার পিছনে রয়েছে পৃথিবী।
প্রোডাকশন হাউসটি তেলুগু সিনেমার শীর্ষস্থানীয় অভিনেতাদের সাথে চলচ্চিত্র নির্মাণ করেছেন। যেমন এনটিআর, এএনআর, কৃষ্ণা, শোভন বাবু, কৃষ্ণম রাজু, চিরঞ্জীবী এবং আক্কিনেনি নাগার্জুন । বৈজয়ন্তী মুভিজ দ্বারা প্রযোজিত অনেকগুলি চলচ্চিত্র কে. বাপেয়া এবং কে. রাঘবেন্দ্র রাও দ্বারা পরিচালিত হয়েছিল ।
"বৈজয়ন্তী মুভিজ অগ্নি পর্বতম" (১৯৮৫), "জাগদেকা ভিরুডু আথিলোকা সুন্দরী" (১৯৯০), "ইন্দ্র" (২০০২) এর মতো বেশ কয়েকটি তেলুগু চলচ্চিত্র তৈরি করেছিল যেগুলি বক্স অফিসে খুব সফল হয়েছিল। বৈজয়ন্তী মুভিজ জুনিয়র এনটিআর, মহেশ বাবু, রাম চরণ, অল্লু অর্জুন এবং নারা রোহিতের মতো জনপ্রিয় অভিনেতাদের তেলুগু সিনেমায় পরিচয় করিয়ে দেয়।
২০১৪ সালে, অশ্বনী দত্তের বড় মেয়ে স্বপ্না দত্ত তার বাবার কাছ থেকে "স্বপ্না সিনেমার" উত্তরাধিকারী হন। এই ব্যানারের অধীনে, স্বপ্না এবং তার বোন, প্রিয়াঙ্কা দত্ত প্রযোজনা করেছেন "ইয়েভেদে সুব্রামণ্যম" । ২০১৫ সালে বক্স অফিসে এটি একটি বড় সাফল্যের গল্প ছিল। ২০১৮ সালে, এই ব্যানারটি প্রয়াত অভিনেত্রী সাবিত্রীর উপর একটি বায়োপিক তৈরি করেছিল । "মহানতি" শিরোনামের বায়োপিকটিতে অভিনয় করেছেন কীর্তি সুরেশ, দুলকার সালমান, সামান্থা রুথ প্রভু এবং বিজয় দেবরাকোন্ডা । এটি সমালোচকদের দ্বারা প্রশংসিত এবং বক্স অফিসে অত্যন্ত সফল।
আসওয়ানি দত্তের ছোট মেয়ে, প্রিয়াঙ্কা দত্ত ২০০৮ সালে "থ্রি অ্যাঞ্জেলস স্টুডিও" নামে একটি নতুন প্রোডাকশন হাউস চালু করেন। তিনি এই কোম্পানির মাধ্যমে তার প্রথম চলচ্চিত্র "বানম" (২০০৯) প্রযোজনা করেন এবং নারা রোহিতকে তেলুগু সিনেমায় পরিচয় করিয়ে দেন। ছবিটি সমালোচকদের দ্বারা প্রশংসিত হলেও বক্স অফিসে ভালো ব্যবসা করতে পারেনি। এরপর তিনি ২০১০ সালে "ওম শান্তি" নামক চলচ্চিত্র নির্মাণ করেন। এতে অভিনয় করেন নিখিল সিদ্ধার্থ, কাজল আগরওয়াল, বিন্দু মাধবী এবং নবদীপ ।
রাঘবেন্দ্র মুভি কর্পোরেশন, সিরি মিডিয়া আর্টস, এবং ইউনাইটেড প্রযোজক (আসওয়ানি দত্ত, অল্লু অরবিন্দ, এবং কে. রাঘবেন্দ্র রাও)
শ্রী প্রিয়াঙ্কার ছবি
রোজা আর্ট প্রোডাকশন
পাকিস্তানের চলচ্চিত্র

পাকিস্তানের চলচ্চিত্র শিল্প ১৯৪৭ সালে পাকিস্তান রাষ্ট্রটির জন্মের পর তৈরি হয়। করাচি, লাহোর এবং পেশোয়ারে চলচ্চিত্র নির্মাণ করা হয়, তবে এর মধ্যে লাহোরের চলচ্চিত্র শিল্প বেশি ভালো। ১৯৪৭ সাল থেকে ১৯৭১ সাল পর্যন্ত ঢালিউড চলচ্চিত্র (বর্তমানে বাংলাদেশের চলচ্চিত্র) বিকশিত লাভ করেছিলো খুব ভালো ভাবে।
পাকিস্তানের স্বাধীনতার আগে ব্রিটিশ আমলে 'হুস্ন কা ডাকু' নামের একটি চলচ্চিত্র (নির্বাক) লাহোরে নির্মিত হয়েছিলো। লাহোরের চলচ্চিত্র শিল্প ললিউড নামে পরিচিত।
দেশটিতে উর্দু, পাঞ্জাবি, পশতুন এবং সিন্ধি ভাষার চলচ্চিত্র নির্মিত হয়।
এলিসাবেথ ম্যাক্সওয়াল্ড

এলিসাবেথ ম্যাক্সওয়াল্ড (, ২১ জুন ১৯৬৭ – ৯ জুলাই ২০১৩) একজন অস্ট্রিয়ান প্যারালিম্পিক স্কিয়ার ছিলেন। তিনি ১৯৮৮ সালের শীতকালীন প্যারালিম্পিক গেমসে প্যারালিম্পিক আলপাইন স্কিইংয়ে এবং ১৯৯৮ সালের শীতকালীন প্যারালিম্পিক গেমসে নর্ডিক স্কিইংয়ে অস্ট্রিয়ার প্রতিনিধিত্ব করেন। প্যারালিম্পিকে তিনি মোট চারটি পদক অর্জন করেন, যার মধ্যে দুটি স্বর্ণপদক, একটি রৌপ্যপদক এবং একটি ব্রোঞ্জ পদক।
তিনি ১৯৮৮ সালের শীতকালীন প্যারালিম্পিক গেমসে প্রতিদ্বন্দ্বিতা করেন এবং ৪ মিনিট ১৮.৪৭ সেকেন্ড সময় নিয়ে জায়ান্ট স্ল্যালমে স্বর্ণপদক জয় করেন (দ্বিতীয় স্থান অধিকারী কারা দানে ৪ মিনিট ৫৯.৬২ সেকেন্ড সময়ে এবং তৃতীয় স্থান অধিকারী সুজানা হেরেরা ৫ মিনিট ৩০.৪১ সেকেন্ড সময়ে স্কিইং শেষ করেন)। তবে, মহিলাদের ডাউনহিল বি১ ইভেন্টে তিনি ডিসকোয়লিফাইড হয়ে যান।
তিনি নাগানোতে অনুষ্ঠিত ১৯৯৮ সালের শীতকালীন প্যারালিম্পিক গেমসেও অংশগ্রহণ করেন। সেখানে তিনি নর্ডিক স্কিইংয়ের ৫ কিলোমিটার ক্লাসিক টেকনিক রেসে জার্মান অ্যাথলিট ভেরেনা বেন্তেলে এবং রুশ ক্রীড়াবিদ লিউবভ পানিনিখের চেয়ে এগিয়ে থেকে স্বর্ণপদক জয় করেন। তিনি ৩x২.৫ কিমি ব্র্যাকেটে গ্যাব্রিয়েল বার্গোফার এবং রেনাটা হোনিশের সাথে যৌথভাবে রৌপ্যপদক জয় করেন। এছাড়াও তিনি ৫ কিমি ফ্রিস্টাইল রেসে ব্রোঞ্জ পদক লাভ করেন।
খালিদ আর রাশেদ

খালিদ বিন মুহাম্মদ আল রাশেদ হলেন একজন সৌদি ইসলাম প্রচারক, সালাফি আলিম ও ফকিহ। তিনি আল খোবায় অবস্থিত ফাহদ বিন মুফলিহ আল-সুবাই মসজিদের ইমাম ও খতিব ছিলেন। ২০০৫ সালে জিল্যান্ডস-পোস্টেন কার্টুন বিতর্কের সময় নবি মুহাম্মাদ সা.-এর সমর্থনে "ইয়া উম্মাতা মুহাম্মাদ (হে মুহাম্মদের উম্মত)" শিরোনামের একটি বিখ্যাত খুতবায় তিনি নবীজির অবমাননাকর কার্টুনের বিরুদ্ধে প্রতিবাদ করেন এবং সৌদি আরবে ডাচ দূতাবাস বন্ধ করে দেওয়ার দাবি জানান। এই অপরাধের কারণে ২০০৫ সালের সেপ্টেম্বরে সৌদি সরকার তাকে ১৫ বছরের কারাদণ্ড দেয়। ২০২০ সালে তার সাজা শেষ হয়ে যায়। কিন্তু সৌদি কর্তৃপক্ষ তাকে মুক্তি না দিয়ে দ্বিতীয়বার ২৫ বছরের কারাদণ্ড দেয়।
তিনি বেশ কয়েকজন বিখ্যাত আলেমের শিষ্যত্ব গ্রহণ করেছেন। যাদের মধ্যে রয়েছে:
দাওয়াতের রাস্তায় প্রবেশের আগে খালিদ মার্কিন যুক্তরাষ্ট্রে ক্রিমিনাল সায়েন্স নিয়ে তার শিক্ষা শুরু করেন। পরবর্তীতে তিনি জীবনের গতিপথ পরিবর্তন করে শরিয়া বিভাগে পড়তে যান। এরপর তিনি ধর্মীয় শরিয়া ও হাদিস বিভাগে লেখাপড়া শেষ করেন।
দুবাইয়ের শাসক

দুবাইয়ের শাসক হলো উত্তরাধিকারসূত্রে শাসক এবং দুবাই আমিরাতের সরকারপ্রধানের পদ, সংযুক্ত আরব আমিরাতের ছয়টি শাসক পরিবারের একটি। শাসককে দুবাইয়ের রাজপরিবারের হাউস অফ মাকতুমের প্রধান হিসেবেও বিবেচনা করা হয়। সংযুক্ত আরব আমিরাতের মধ্যে দুবাই আমিরাতের একীকরণের পর, দুবাইয়ের শাসক নামমাত্র সংযুক্ত আরব আমিরাতের উপরাষ্ট্রপতি এবং সংযুক্ত আরব আমিরাতের প্রধানমন্ত্রীর পদ গ্রহণ করেন এবং ফেডারেল সুপ্রিম কাউন্সিলে দুবাইয়ের জন্য সংরক্ষিত আসনে বসেন।
১৮৩৩ সালে আবুধাবির শাসক বানি ইয়াস উপজাতির একটি অভিবাসী শাখা বুর দুবাইয়ের ছোট মাছ ধরার গ্রামে বসতি স্থাপন করে যেখানে মাকতুম বিন বুট্টি বিন সুহাইল ১৮৩৬ সালের মধ্যে আল-মাকতুম রাজবংশ প্রতিষ্ঠা করে দুবাইয়ের একমাত্র শাসক হন। অপেক্ষাকৃত ছোট দুবাই আবুধাবির অনেক বড় আল নাহিয়ান রাজবংশ এবং শারজার আল কাসিমি রাজবংশের মধ্যে মাছ ধরা, মুক্তা এবং বৈদেশিক বাণিজ্যের উপর নির্ভর করত এবং ব্রিটিশ বাহিনীর সাথে সুসম্পর্ক স্থাপন করে যা অবশেষে ব্রিটিশদের সাথে একটি চুক্তি স্বাক্ষরের মাধ্যমে পরিণত হয়। ১৮৯২ একচেটিয়াভাবে ব্রিটিশ সাম্রাজ্যের সাথে সমস্ত অর্থনৈতিক এবং বৈদেশিক সম্পর্কের বিষয়ে চুক্তিবদ্ধ রাষ্ট্রের অংশ হিসাবে মোকাবেলা করা। ১৯৭১ সালে যুক্তরাজ্যের প্রত্যাহারের পর, দুবাইয়ের তৎকালীন শাসক রশিদ বিন সাইদ আল মাকতুম সাবেক চুক্তিবদ্ধ রাষ্ট্রের অন্যান্য শাসক পরিবারের সাথে সংযুক্ত আরব আমিরাত গঠন করেন, যেখানে দুবাইয়ের শাসকের অবস্থান উল্লেখযোগ্যভাবে বজায় রয়েছে। আমিরাতের বিচার বিভাগ, নির্বাহী এবং আইনসভার নিয়ন্ত্রণ সহ সংযুক্ত আরব আমিরাতের ফেডারেল সরকারের কাছ থেকে স্বায়ত্তশাসন।
দুবাইয়ের শাসক হলেন আমিরাতের প্রধান, এবং দুবাই সরকারের নির্বাহী বিভাগের প্রধান, যেটি শাসকের দ্বারা নিযুক্ত এবং তত্ত্বাবধানে সংযুক্ত আরব আমিরাতের ফেডারেল বিচার বিভাগ থেকে স্বাধীন বিচার বিভাগও পরিচালনা করে। দুবাইয়ের শাসক এমন আইন প্রতিষ্ঠার জন্য রাজকীয় ডিক্রি জারি করেন যা সংযুক্ত আরব আমিরাতের সংবিধানের সাথে সাংঘর্ষিক নয়, দুবাই সরকারি বিভাগগুলি প্রতিষ্ঠা, একীভূত বা বিলুপ্ত করে এবং দুবাইয়ের বিচার ব্যবস্থার সদস্য এবং সদস্যদের সহ দুবাই আমিরাত জুড়ে যে কোনও গুরুত্বপূর্ণ পদে নিয়োগ দেয়। দুবাই এক্সিকিউটিভ কাউন্সিল, দুবাই আমিরাতের আইন প্রণয়নকারী শাখা।
ক্ষমতাসীন আল-মাকতুম পরিবার এবং দুবাই সরকার, বা শাসক পরিবারের সদস্যদের দ্বারা প্রত্যক্ষ বা পরোক্ষভাবে নিয়ন্ত্রিত ব্যক্তিগত কোম্পানিগুলির মধ্যে জটিল সম্পর্কের অংশ হিসাবে, দুবাইয়ের শাসকের আমিরাতের বড় কোম্পানিগুলির উপর ব্যাপক কর্তৃত্ব ও প্রভাব রয়েছে।
দুবাই আমিরাতের শাসক:
ইয়ং ইন্ডিয়া

ইয়ং ইন্ডিয়া ১৯১৬ খ্রিস্টাব্দে লালা লাজপত রায়  দ্বারা প্রতিষ্ঠিত এবং পরে মহাত্মা গান্ধী দ্বারা প্রকাশিত একটি  ইংরেজি ভাষার সাপ্তাহিক পত্রিকা। এই পত্রিকার মাধ্যমে, মহাত্মা গান্ধী ভারতের স্ব-শাসন বা স্বরাজের দাবিকে জনপ্রিয় করতে চেয়েছিলেন এবং সেই সঙ্গে তার অহিংস আন্দোলনের দর্শন প্রচার করাও ছিল আর একটি লক্ষ্য।
১৯১৯ খ্রি. হতে ১৯৩১ খ্রিস্টাব্দ পর্যন্ত মহাত্মা গান্ধী সত্যাগ্রহ ও অহিংসার আদর্শ প্রচারের মাধ্যম হিসাবে নির্দিষ্ট করেছিলেন। ১৯১৯ খ্রিস্টাব্দের ৮ অক্টোবর ছিল পত্রিকাটির গান্ধীজির দ্বারা প্রকাশনার প্রথম দিন। 
গান্ধীজি পত্রিকাটিতে বিভিন্ন সময়ে যে সমস্ত বিষয়ে পরামর্শ, বাণী বা উক্তি ব্যক্ত করেছেন, তা দেশবাসীকে বিশেষকরে, তরুণদের অনুপ্রাণিত করেছিল। এমনকি স্বাধীনতার জন্য অনেক তরুণ পড়াশোনা ছেড়ে তার আহ্বানে আন্দোলনে ঝাঁপিয়ে পড়েছিল। ভারতীয় উপমহাদেশের ব্রিটিশ বিরোধী স্বাধীনতা আন্দোলন সংগঠিত করার ক্ষেত্রে গান্ধীজির অহিংসার ব্যবহার সম্পর্কিত অনন্য আদর্শ এবং চিন্তাভাবনা ছড়িয়ে দিতে  এবং ব্রিটিশ শাসকের কাছ থেকে ভারতের চূড়ান্ত স্বাধীনতার জন্য ভারতের তরুণ শক্তিকে সংগঠিত এবং পরিকল্পনার ক্ষেত্রে "ইয়ং ইন্ডিয়া"র ভূমিকা নিঃসন্দেহে ছিল অপরিসীম।
পাঞ্জাবি হিন্দু

পাঞ্জাবি হিন্দু হল হিন্দুধর্মের অনুগামী একটি ইন্দো-আর্য নৃগোষ্ঠী, এবং নিজেদেরকে ভাষাগতভাবে, সাংস্কৃতিকভাবে ও বংশগতভাবে পাঞ্জাবি হিসেবে চিহ্নিত করে। যদিও পাঞ্জাবি হিন্দুরা বেশিরভাগই আজ ভারতের পাঞ্জাব রাজ্যে বসবাস করে, অনেকেরই বৃহত্তর পাঞ্জাব অঞ্চলে পূর্বপুরুষ রয়েছে, যা ভারত ও পাকিস্তানের মধ্যে ১৯৪৭ সালে বিভক্ত হয়েছিল।
নাজমুদ্দীন কুবরা

নাজমুদ্দীন কুবরা () ছিলেন খোয়ারিজমের ১৩ শতকের খোয়ারিজমীয় সুফি এবং কুবরাভিয়ার প্রতিষ্ঠাতা, ইলখানাতে ও তিমুরীয় রাজবংশের প্রভাবশালী। তার পদ্ধতি সুফি অধিবিদ্যার একটি "স্বর্ণযুগের" উদাহরণ, শাহাবুদ্দিন ইয়াহিয়া ইবনে হাবাশ সোহরাওয়ার্দীর উদ্ভাসনের পাশাপাশি রুমির শামস তাবরিজির সাথে সম্পর্কিত ছিল। কুবরা ৫৪০/১১৪৫ সালে জন্মগ্রহণ করেন এবং ৬১৮/১২২১ সালে মারা যান।
নাজমুদ্দীন কুবরা ৫৪০ হিজরি/১১৪৫ সালে কোনে- উরগেঞ্চে জন্মগ্রহণ করেন। তিনি হাদিস ও কালামের একজন পণ্ডিত হিসাবে তার কর্মজীবন শুরু করেন। সুফিবাদের প্রতি তার আগ্রহ মিশরে শুরু হয় যেখানে তিনি রুজবিহান বাকলির একজন মুরিদ হয়েছিলেন, যিনি ছিলেন ওয়াইসিয়ায় একজন দীক্ষিত। বছরের পর বছর অধ্যয়নের পর, তিনি ধর্মীয় বিজ্ঞানের অন্বেষণ ত্যাগ করেন এবং নিজেকে সম্পূর্ণরূপে সুফি জীবনধারায় নিবেদিত করেন।
সুফি শেখ জিয়াউদ্দিন আম্মার বিটলিসি ছিলেন কুবরার শিক্ষক, যিনি পাঠকের জন্য চিন্তাভাবনা এবং প্রভাব প্রদানের জন্য সুফি চিন্তাধারাকে নতুন উপায়ে উপস্থাপন করার চেষ্টা করেছিলেন। তার খিরকা পাওয়ার পর, কুবরা সুফিবাদের জ্ঞানবাদী এবং লেখকদের একটি বড় অনুসারী লাভ করেন।
কারণ তার অনুসারীরা প্রধানত সুফি লেখক এবং জ্ঞানবাদী ছিলেন, কুববরাকে "দরবেশদের নির্মাতা" উপাধি দেওয়া হয়েছিল (ফার্সিতে:"ভ্যালি তরাশ") এবং তার তরিকার নাম দেওয়া হয়েছিল কুবরাভিয়া।
কুবরার কাজের মূল অংশটি দূরদর্শী অভিজ্ঞতার বিশ্লেষণের সাথে সম্পর্কিত। তিনি ৬১৮/১২২১ সালে তার মৃত্যুর কারণে অসমাপ্ত কুরআনের একটি সুফি ভাষ্য সহ দূরদর্শী অভিজ্ঞতা নিয়ে আলোচনা করে অসংখ্য গুরুত্বপূর্ণ কাজ লিখেছেন। কুবরা তার শহর ছেড়ে যেতে অস্বীকার করার পরে মঙ্গোল আক্রমণ এবং গণহত্যার সময় মারা যান, যেখানে তিনি মঙ্গোলদের বিরুদ্ধে হাতে-কলমে লড়াই করেছিলেন।
সামগ্রিকভাবে, কুবরাকে সুফি ঐতিহ্যের পথিকৃৎ এবং আধ্যাত্মিক দূরদর্শী অভিজ্ঞতার ব্যাখ্যা হিসেবে স্মরণ করা হয়। কুবরার কাজ সমগ্র মধ্যপ্রাচ্য এবং মধ্য এশিয়া জুড়ে ছড়িয়ে পড়ে যেখানে এটি বহু বছর ধরে বিকাশ লাভ করে, যতক্ষণ না এটি ধীরে ধীরে অন্যান্য অনুরূপ জনপ্রিয় মতাদর্শ এবং সুফি নেতাদের দ্বারা গ্রহণ করা হয়।
তার রচিত বিখ্যাত কয়েকটি গ্রন্থ: 
তার বারোজন ছাত্রের মধ্যে অন্যতম উল্লেখযোগ্যরা হলেন নাজমেদ্দিন রাজী, সাইফেদ্দীন বাখেজরি, মাজদুদ্দীন বাগদাদী, আলী ইবনে লালা গজনভী এবং জালালুদ্দিন রুমির পিতা বাহাউদ্দীন ওয়ালাদ। যাইহোক, যদিও তার সবচেয়ে সুপরিচিত এবং প্রভাবশালী শিষ্য ছিলেন সা'দ উদ্দিন হামুওয়ায়ী। কুবরা হামুওয়ায়ীকে দিগন্তে আসন্ন মঙ্গোল আক্রমণের সাথে সাথে যে শহরে বাস করত তা ছেড়ে যেতে বলেছিলেন। তবে, হামুওয়ায়ী কুবরার সাথেই থেকে যান এবং তার কাছ থেকে তার ইজাজা লাভ করেন, যা শুধুমাত্র একজন ছাত্র হিসেবে নয়, বরং বন্ধু হিসেবেও সুফি শিক্ষকের সাথে তার অনুকূল খ্যাতি দেখায়। হামুওয়ায়ী কুবরার কাজ এবং কুবরাভিয়ার প্রভাব সম্পর্কিত ত্রিশটিরও বেশি গুরুত্বপূর্ণ পাণ্ডুলিপি এবং অন্যান্য রচনা লিখেছেন।
বিক্রম-এস

বিক্রম-এস ভারতের প্রথম ব্যক্তিগতভাবে নির্মিত রকেট, যা ১৮ই নভেম্বর ২০২২-এ ভারতীয় মহাকাশ গবেষণা সংস্থার, শ্রীহরিকোটা লঞ্চপ্যাড থেকে সকাল ১১টায় উত্তোলন করেছিল। রকেটি স্কাইরুট অ্যারোস্পেস তৈরি করেছিল।
বিক্রম-এস, ভারতের প্রথম ব্যক্তিগতভাবে নির্মিত রকেটটি যা ১৮ই নভেম্বর ২০২২-এ ভারতীয় মহাকাশ গবেষণা সংস্থা শ্রীহরিকোটা থেকে উৎক্ষেপণ করেছিল। রকেট উৎক্ষেপণের মিশনের নামকরণ করা হয়েছে "'প্রারম্ভ"', যার অর্থ শুরু। শ্রদ্ধা হিসেবে রকেটটির নামকরণ করা হয়েছে বিক্রম সারাভাইয়ের নামে, যাকে ভারতের মহাকাশ কর্মসূচির জনক বলে মনে করা হয়। 
বিক্রম-এস রকেটটি স্কাইরুট অ্যারোস্পেস দ্বারা তৈরি করা হয়েছিল এবং ইসরো এবং ইন-স্পেস (ভারতীয় জাতীয় মহাকাশ প্রচার ও অনুমোদন কেন্দ্র) দ্বারা উৎক্ষেপণের জন্য সহায়তা করা হয়েছিল। রকেটটি ৮৯.৫ কিলোমিটার Apogee (পৃথিবী থেকে বিন্দু দূরে) উচ্চতায় পৌঁছেছে।